ADVANC ผ่านคุณสมบัติร่วมประมูลคลื่นความถี่ 1800 MHz
ADVANC ผ่านคุณสมบัติเข้าร่วมประมูลใบอนุญาต 4G คลื่นความถี่ 1800MHz
15 ต.ค. 2558

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ระบุว่า ตามที่บริษัทได้ส่งบริษัท แอดวานซ์ ไวร์เลส เน็ทเวอร์ค จำกัด (มหาชน) หรือ AWN เข้าร่วมการประมูลใบอนุญาตให้ใช้คลื่นความถี่ 1800 MHz และ AWN ได้ยื่นคำขอรับใบอนุญาต ต่อคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เมื่อวันที่ 30 ก.ย.นั้น
ทั้งนี้เมื่อวันที่ 13 ต.ค. กสทช.ได้ประกาศให้ทราบเป็นการทั่วไปว่า AWN ได้ผ่านการพิจารณาคุณสมบัติการเป็นผู้เข้าร่วมประมูลใบอนุญาตให้ใช้คลื่นความถี่ดังกล่าว ซึ่ง AWN จะเข้าร่วมการประมูลตามขั้นตอนที่กสทช.จะประกาศกำหนดต่อไป